cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/928-4/2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**részére**

**nyilvános**

**Tárgy:** Hévíz 846. hrsz-ú ingatlan megvásárlása - Csányi köz

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Előzmények: Hévíz Város Önkormányzat Képviselő-testülete a 2019. szeptember 26-ai ülésén tárgyalta a Csányi köz megnevezéssel jelölt magánterület egy részének megvásárlását. Nagy Martin megvételre ajánlotta fel az Önkormányzat részére a Hévíz dr. Babocsay u. 2. szám alatti ingatlan (hrsz.: 846) azon részét, amely a Széchenyi utca 54. és 56-os házzszámok között helyezkedik el. A Testület a 20/2020. (I. 30.) számú határozatában felkérte a polgármestert, hogy vételi szándékát jelezze a tulajdonosnak.

Az ingatlan-nyilvántartás adatai szerint a Hévíz (belterület) 846. hrsz-ú ingatlan „kivett, lakóház, udvar” megjelölésű, 1257 m² térmértékű ingatlan. Nagy Martin tulajdonos akként nyilatkozott, hogy a Csányi köz részét képező útszakaszt kívánja értékesíteni az Önkormányzatnak, a parkoló részt nem.



Fentieknek megfelelően a telekalakítási vázrajz is elkészült, melyet 640293/2020. szám alatt záradékolt a Keszthelyi Földhivatal, továbbá jogerőssé vált az ingatlanra vonatkozó 860.093/8/2020. számú telekalakítási engedély is.

Elkészült továbbá a kialakítandó útszakaszra vonatkozó értékbecslés is, amely 2.839.000.- Forint összegben határozta meg az ingatlan értékét. A szerződés tervezetét a dr. Farkas Ügyvédi Iroda elkészítette.

A Magyarország helyi Önkormányzatairól szóló 2011. évi CLXXXIX. törvény 13. § (1) bekezdésének 2. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladat a településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása).

Az Önkormányzati Főépítész nyilatkozata szerint Hévíz Város Önkormányzat Képviselő-testületének a Helyi építési szabályzatról szóló 45/2016. (XII. 22.) számú rendelete a Csányi köz területét tartalmazza csak tervezett útként, ahhoz kapcsolódó parkoló területet nem. Az út a tervek szerint egy egysávos, kb. 2,5 m széles közút.



Fentieknek megfelelően a 238/2020. (XII. 10. számú határozatban döntés született, mely szerint Hévíz Város Önkormányzat a Nagy Martin 8380 Hévíz, Széchenyi u. 60. szám alatti lakos tulajdonát képező Hévíz (belterület) 846. hrsz-ú ingatlan Széchenyi u. 54. és 56-os házszámok között elhelyezkedő - jelenleg útként használt – részét meg kívánja vásárolni terület- és településrendezés (helyi közút kialakítása) céljából, a vonatkozó jogszabályok szerinti eljárásrend betartásával 2.839.000.- Forint vételáron. A telekalakítás után az ingatlan hrsz-a Hévíz 846/2. hrsz („közút” megnevezésű 145 m2 térnagyságú ingatlan).

Időközben azonban Nagy Martin értékesítette az ingatlant Iurii Kukharenko RU-216211 Zaguszenye 1., Szmolenskaja Obl., (Oroszország) (Magyarországi tartózkodási helye az Országos Idegenrendészeti Főigazgatóság szálláshely bejelentője szerint 2020. november 26. napjától: 8380 Hévíz, Zrínyi u. 23. II/6.) szám alatti lakos orosz állampolgár részére. Ennek megfelelően a határozat módosítása szükséges.

Hévíz Város Önkormányzat Képviselő-testületének a vagyongazdálkodásról szóló 22/2014. (IV. 29.) önkormányzati rendelete szabályozza a felajánlott vagyonnal kapcsolatos eljárást.

A 7. § (1) bekezdése szerint a vagyon tulajdonjogának ingyenes vagy kedvezményes megszerzéséről, felajánlás elfogadásáról a Képviselő-testület jogosult dönteni.

A vételár fedezete az 5/2020. (II. 12.) önkormányzati rendelet 1/8. melléklet 15. sora terhére biztosított.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletben kihirdetett vészhelyzetre tekintettel, a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörét a polgármester gyakorolja.

A döntés a függő helyzet lezárása érdekében indokolt, szükséges és arányos döntés.

A fent leírtak alapján az alábbi határozatot hozom:

**2.**

**Határozati javaslat**

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat a 238/2020. (XII. 10.) számú határozatát a tulajdonos személyében bekövetkezett változás miatt akként módosítja, hogy Hévíz Város Önkormányzat a Iurii Kukharenko RU-216211 Zaguszenye 1., Szmolenskaja Obl., (Oroszország) (Magyarországi tartózkodási helye: 8380 Hévíz, Zrínyi u. 23. II/6.) szám alatti lakos tulajdonát képező Hévíz (belterület) 846. hrsz-ú ingatlan Széchenyi u. 54. és 56-os házszámok között elhelyezkedő - jelenleg útként használt – részét, melynek hrsz-a a telekalakítás után Hévíz 846/2. hrsz („közút” megnevezésű 145 m2 térnagyságú ingatlan) meg kívánja vásárolni terület- és településrendezés (helyi közút kialakítása) céljából, a vonatkozó jogszabályok szerinti eljárásrend betartásával 2.839.000.- Forint vételáron.
2. Az adásvételi szerződést, valamint a vonatkozó iratokat 2021. február 28. napjáig alá kell írni.
3. A vételár fedezete az 5/2020. (II. 12.) önkormányzati rendelet 1/8. melléklet 15. sora terhére biztosított.

|  |  |
| --- | --- |
| *Felelős:* | Papp Gábor polgármester |
| *Határidő:* | 2021. február 28. |

Hévíz, 2021. február 11.

Papp Gábor

polgármester

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |